stanford-oval/wikipedia huggingface dataset:
Islamilaiset pyhäpäivät
Id al-Adha

Id al-Adha on Mekkaan tehdyn pyhiinvaelluksen päätösjuhla, mutta siitä on tullut yleinen juhla kaikkialla muslimien keskuudessa. Juhla alkaa rukouksella auringon noustua dhu-l-hiddža-kuun kymmenentenä päivänä ja jatkuu kolme päivää. Useissa maissa se on virallinen vapaapäivä. Vauraimmissa muslimiperheissä juhlan aikana teurastetaan usein rituaaliin hyväksyttävä eläin, kuten lammas, vuohi, kameli tai lehmä. Juhla-aikana on tavallista vierailla ystävien ja sukulaisten luona sekä vaihtaa ja antaa lahjoja sekä antaa almuja.
Ašura

Šiialaisten muslimien tärkein juhlapäivä on islamilaisen kalenterin ensimmäisen kuukauden, muharramin, 10. päivä nimeltään ašura. Šiialaiset juhlivat ašuraa kolmannen imaamin ja profeetta Muhammedin tyttärenpojan Husain ibn Alin kuoleman muistojuhlana. Husainin kerrotaan kuolleen Karbalan taistelussa länsimaisen kalenterin vuonna 680.
Myös sunnit juhlivat ašuraa paastoamalla yhdestä kolmeen päivään 9., 10. ja 11. muharram-kuuta.
Ašura > Historiallinen tausta

Ašuralla on historiallinen yhteys juutalaisten pääsiäiseen. Kuusi kirjaa sisältää useita haditheja aiheesta. Al-Bukharin seuraava hadith kertoo juhlan säätämisestä:
Kun profeetta saapui Medinaan, juutalaiset viettivät Ašura-paastoa (10. Muharramkuuta) ja sanoivat: tämä on se päivä, jolloin Mooses voitti Faraon. Tämän johdosta profeetta sanoi kumppaneilleen: teillä (muslimeilla) on suurempi oikeus juhlia Mooseksen voittoa kuin heillä, paastotkaa siis tänä päivänä.
Sunnien ašura-juhla liittyy suoraan juutalaisten pääsiäiseen, mutta myös šiiojen ašura-juhlassa näkyy yhteyksiä kristilliseen pääsiäiseen. Husainin hahmo on lähellä kristinuskon Jeesusta. Ašura-juhlassa keskitytään muistelemaan Husainin kärsimyskokemuksia aivan kuten kristinuskossa muistellaan Jeesuksen kärsimyksiä. Mukana on myös pelastussanoma. Husainin kärsimyskuolema yhdistyy siihen, että Husain ja hänen äitinsä Fatima saivat oikeuden puhua kaikkien šiiojen puolesta Viimeisellä tuomiolla. Yksi Husainin kuoleman johdosta vuodatettu kyynel voi pelastaa ihmisen Helvetin tulelta. Tämä vastaa kristillistä ajatusta lunastuksesta Jeesuksen ristinkuoleman kautta. Šiialaisessa ikonografiassa Husain on Kristusta muistuttava, ihannoitu hahmo.
Perjantai

Islamissa ei ole sunnuntain kaltaisia pyhitettyjä viikonpäiviä, mutta perjantailla on erityisasema, koska keskipäivän perjantairukous on pakollinen jokaiselle miespuoliselle muslimille. Se on rukoiltava moskeijassa imaamin johdolla ja siihen liittyy myös saarnan kuuntelu.
Muslimeilla ei ole selitystä perjantain erityisasemalle. Siihen viitataan toteamalla, että ”Herrasi luo mitä haluaa” (Koraani 28:68).
Perjantai > Historiallinen tausta

Ignaz Goldziher arveli, että islamilaisten perjantai on muunnelma juutalaisten sapatista, mutta kantaa mukanaan myös parsilaista taustaa. Parsilaisen uskonnon mukaan Jumala loi maailman kuudessa vaiheessa mutta ei levännyt sen jälkeen. Islamilainen perjantaikaan ei ole lepopäivä.
Toisen teorian on esittänyt Christoph Luxenberg. Hän pitää mahdollisena, että muslimien perjantairukouksen taustalla on syyrialais-kristillisen kirkon pitkäperjantain muistelu. Varhaisessa syyrialaisessa kirkossa jokainen perjantai oli paastopäivä ja erään tekstin mukaan myös pakollinen lepopäivä. Kristillisissä rukoustavoissa, kuten roomalaiskatolisessa ruusukkorukouksessa tai luterilaisuudessa, muistellaan edelleen joka perjantai Jeesuksen kärsimyksen mysteerejä. Myös perjantaipaasto keskiviikon ohella säilyi pitkään kristillisissä kirkoissa.
Luxenberg on löytänyt mahdollisen yhdistävän tekijän 900-luvulla eläneen oppineen al-Sigistanin Koraanisitaatista, joka perustuu Perjantain suuran (62) varhaiseen varianttiin. Siinä perjantaista näytetään puhuttavan Jeesuksen ristiinnaulitsemisen päivänä, jolloin "aurinko pimeni".
Muhammedin syntymäpäivä (mawlid al-nabi)

Muhammedin syntymäpäivällä 12. rabi-kuuta ei ole islamissa vakiintunutta asemaa, eikä sen vietosta ole yksimielisyyttä. Juhlaa ei tunneta keskiajan klassisissa teksteissä, ja se näyttääkin alkaneen vasta 1100-luvulla. Joissakin maissa se on virallinen vapaapäivä, toisissa sitä ei vietetä ja sitä pidetään epäislamilaisena.
Juhlan vietto muistuttaa paikallisten suufipyhimysten kunniaksi vietettyjä juhlia. Juhlaan voi kuulua kulkueita, laulamista ja tarinoiden kertomista, lapsille tarkoitettuja osia sekä uskonnollista haltioitumista.
Rituaalinen ašuraruoska Syyriasta
Imaami Husain kuvataan šiialaisuudessa Kristuksen kaltaisena pyhänä hahmona
Perjantairukous Malesiassa 2001
Stranger in Moscow

| ”Stranger in Moscow” Michael Jackson |
| --- | --- | --- |

Singlen tiedot
 Albumilta: HIStory: Past, Present and Future, Book I
 Julkaistu: 4. marraskuuta 1996
 Tuottaja(t): Michael Jackson
 Tyylilaji: R&B
 Levy-yhtiö: Epic Records
Michael Jacksonin muut singlet
| ”They Don’t Care About Us” 1996 | ”Stranger in Moscow” 1996 | ”Blood on the Dance Floor” 1997 |
Stranger in Moscow on yhdysvaltalaisen laulajan Michael Jacksonin viides vuoden 1995 albumilta HIStory: Past, Present and Future, Book I julkaistu single. Se julkaistiin marraskuussa 1996. Kappale perustuu Jacksonin henkilökohtaisiin kokemuksiin. Hän piti 15. syyskuuta 1993 konsertin Moskovassa maailmankiertue Dangerous World Tourin merkeissä, ja tuolloin Jackson tunsi itsensä yksinäiseksi kaupungissa. Kappaleen sanat kertovatkin Jacksonin päivistä Moskovassa.
Musiikkivideo

Yhdysvaltalainen toimittaja sekä elämäkertakirjailija J. Randy Taraborrelli totesin kappaleen musiikkivideon perustuvan Jacksonin tosielämään. Jacksonilla oli tapana kävellä öisin yksin ulkona etsien uusia ystäviä, myös hänen musiikillisen suosionsa huippuaikoina. Jackson sanoi:
»Jopa kotona olen yksinäinen. Joskus istun omassa huoneessani ja itken. On niin vaikea saada ystäviä... olen joskus kävellyt yöllä lähistöllä, vain löytääkseni jonkun jolle puhua. Mutta lopulta olen vain tullut kotiin.» 
(Michael Jackson)
Kappaleet

Musiikkinäytteet
Äänitiedostojen kuunteluohjeet
Yhdysvaltojen single
”Stranger in Moscow” – 5:37
”Stranger in Moscow” (Hani’s Extended Chilli Hop Mix) – 6:05
”Stranger in Moscow” (Hani’s Num Radio Mix) – 10:19
”Stranger in Moscow” (Basement Boys’ Radio Mix) – 4:05
”Stranger in Moscow” (Spensane Vocal Mix (R&B)) – 4:47
”Stranger in Moscow” (12" Dance Club Mix) – 8:18
Itävallan single
”Stranger in Moscow” – 5:37
”Stranger in Moscow” (Charles Roane’s Full R&B Mix) – 4:30
”Stranger in Moscow” (Tee’s In-House Club Mix) – 6:54
”Stranger in Moscow” (Tee’s Light AC Mix) – 4:07
”Stranger in Moscow” (Tee’s Freeze Radio Mix) – 3:36
”Off the Wall” (Junior Vasquez Radio Mix) – 5:15
Visionary single
CD-puoli
”Stranger in Moscow” (radioversio) – 5:22
”Stranger in Moscow” (Tee’s In-House Club Mix) – 6:54
DVD-puoli
”Stranger in Moscow” (musiikkivideo) – 5:32
Erhard Wikfeldt

Erhard Wikfeldt (2. toukokuuta 1912 Kårsta, Uplanti – 19. helmikuuta 2000 Gimo, Uplanti) oli ruotsalainen kansakoulunopettaja, urkuri ja säveltäjä.
Wikfeldt oli opettaja ja urkuri Gimossa, Uplannissa. Hän on kirjoittanut pari kotiseutuaan kuvaavaa kirjaa ja säveltänyt kuorolauluja.
Wikfeldt oli jo 1930-luvulla kiinnostunut saksalaisen musiikkipedagogi Fritz Jöden metodeista. Hän oli tavannut Jöden tämän pitämällä kesäkurssilla. Jöde oli saksalainen ns. nuorisomusiikkiliikkeen (Jugendmusikbewegung) keskeisiä hahmoja. Wikfeldtin keskeisenä ajatuksena  sävellyksissä on ollut ”yksinkertainen on kaunista” ja useita hänen kirjoittamiaan laulusävelmiä leimaa asteittainen sävelten kulku sekä kolmisoinnut.
Yksi Wikfeldtin sävelmä on Suomen evankelis-luterilaisen kirkon virsikirjassa, virsi 946, "Tuulta ei voi nähdä" (Anders Frostenson 1958, 1973, suom. Juhani Forsberg 1966, 2014).
Ruotsin kirkon virsikirjassa on neljä hänen sävelmäänsä:
54 "Tuulta ei voi nähdä"/"Vinden ser vi inte" (Anders Frostenson 1958, 1973, suom. Juhani Forsberg, uud. Pekka Kivekäs 1995)
344 "Jumala on luonut"/"Gud har skapat allting" (Anders Frostenson 1960, suom. Anna-Mari Kaskinen 1995)
395 "Hiljaa sydämemme pöytä katetaan"/"Tyst, likt dagg som faller" (Anders Frostenson 1960, suom. Niilo Rauhala 1995)
611 "Kaunis orjanruusu"/"Vacker törnrosbuske" (Anders Frostenson 1960, suom. Jaakko Haavio 1967, uud. Anna-Mari Kaskinen 1995)
Laula, kaikki maa -kirjassa on laulu 395 "Hiljaa niin kuin kaste maahan lankeaa"  (Suom. Erkki Apajalahti, uud. toimikunta).
Fellowship Church

| Fellowship Church |
| --- | --- |

 Fellowship Church Grapevinessa vuonna 2018.
Suuntautuminen:  baptismi
Kirkkokunta:  Eteläinen baptistikonventio
Perustettu:  1989
Johtava pastori:  Ed Young
Pääkirkko:   Grapevine, Texas
Jäseniä:  n. 24 000 /vko (2019)
Aiheesta muualla
Sivusto
Infobox OKNimi-testi OK: 
Fellowship Church (FC) on kristillinen seurakunta, joka sijaitsee Grapevinen kaupungissa Texasissa, Yhdysvalloissa. Seurakunnalla on yhteensä noin 24 000 viikoittaista kävijää sen pääkampuksella. CBS Newsin mukaan seurakunta oli Yhdysvaltain kuudenneksi suurin megakirkko vuonna 2019.
Seurakunnan johtava pastori on Ed Young, joka perusti seurakunnan vuonna 1989. Seurakunta toimii yhteensä seitsemässä kaupungissa Texasin alueella. Lisäksi seurakunta järjestää viikoittaisia tilaisuuksia kahdessa vankilassa ja verkossa.
Remember the Time

| ”Remember the Time” Michael Jackson |
| --- | --- | --- |

Singlen tiedot
 Albumilta: Dangerous
 Äänitetty : 1991
 Julkaistu: 3. maaliskuuta 1992
 Tuottaja(t): Michael Jackson, Teddy Riley
 Levy-yhtiö: Epic Records
Michael Jacksonin muut singlet
| ”Black or White” 1991 | ”Remember the Time” 1992 | ”In the Closet” 1992 |
Remember the Time on yhdysvaltalaisen laulajan Michael Jacksonin toinen vuoden 1991 albumilta Dangerous julkaistu single. Se julkaistiin maaliskuussa 1992. Kappaleen on sanoittanut Jackson itse sekä Bernard Belle ja Teddy Riley. Kappaleen tuottamisesta vastasivat Jackson ja Riley. Kappaleelle tehdyllä musiikkivideolla esiintyvät muun muassa The Pharcyde ja Tom Lister, Jr. sekä näyttelijä Eddie Murphy, näyttelijä Iman ja koripalloilija Magic Johnson.
Kappaleet

7" single
”Remember the Time” – 4:00
”Come Together” – 5:27
Kasettisingle
”Remember the Time” – 3:59
”Black or White” (The Clivillés & Cole radiomix)
CD-single
”Remember the Time” (Silky Soul 7") – 4:18
”Remember the Time” (New Jack radiomix) – 4:00
”Remember the Time” (12" Main Mix) – 4:37
”Remember the Time” (E-Smoove’s Late Nite Mix) – 7:14
”Remember the Time” (Maurice’s Underground) – 7:29
”Black or White” (The Clivillés & Cole radiomix) – 3:33
”Black or White” (House with Guitar radiomix) – 3:53
”Black or White” (The Clivillés & Cole House/Club Mix) – 7:33
”Black or White” (The Underground Club Mix) – 7:30
Britannian CD-single
”Remember the Time” – 3:59
”Remember the Time” (Silky Soul 7") – 4:18
”Remember the Time” (New Jack Main Mix) – 6:50
”Come Together” – 5:27
2×12" promosingle
A1. ”Remember the Time” (Silky Soul 12" Mix) – 7:05
A2. ”Remember the Time” (E-Smoove’s Late Nite Mix) – 7:20
A3. ”Remember the Time” (a cappella) – 3:35
B1. ”Remember the Time” (Maurice’s Underground) – 7:29
B2. ”Remember the Time” (New Jack Main Mix) – 6:48
B3. ”Remember the Time” (12" Main Mix) – 4:47
C1. ”Remember the Time” (Silky Dub) – 6:17
C2. ”Remember the Time” (E-Smoove’s Late Nite Dub) – 5:35
C3. ”Remember the Time” (New Jack Jazz (21)) – 5:06
D1. ”Remember the Time” (Mo-Mo’s Instrumental) – 5:19
D2. ”Remember the Time” (Bonus Beat 3) – 4:46
D3. ”Remember the Time” (New Jack Mix) – 6:48
Visionary single
CD-puoli
”Remember the Time” (7" Main Mix)
”Remember the Time” (New Jack Jazz Mix)
DVD-puoli
”Remember the Time” (musiikkivideo)
Miksaukset

Albumiversio – 3:59
12" Main Mix – 4:47
7" Main Mix – 4:01
A cappella – 3:35
New Jack Radio Mix – 4:06
New Jack Main Mix
New Jack Jazz (21) – 5:06
Silky Soul 12" Mix – 7:05
Silky Soul 7" – 4:07
Silky Soul Dub
E-Smoove’s Late Nite Mix – 7:20
E-Smoove’s Late Nite Dub – 5:35
Maurice’s Underground – 7:29
Mo-Mo’s Instrumental – 5:15
Listasijoitukset

| Lista (1992) | Sijoitus |
| --- | --- |
Yhdysvaltain Billboard Hot 100: 3.
Yhdysvaltain Billboard Hot Dance Club Play: 1.
Yhdysvaltain Billboard Hot R&B/Hip-Hop -kappaleet: 1.
Yhdysvaltain Billboard Hot Adult Contemporary -raidat: 1.
Australian singlelista: 6.
Itävallan singlelista: 16.
Ranskan singlelista: 5.
Saksan singlelista: 8.
Italian singlelista: 10.
Alankomaiden singlelista: 4.
Uuden-Seelannin singlelista: 1.
Norjan singlelista: 10.
Ruotsin singlelista: 8.
Sveitsin singlelista: 4.
Britannian singlelista: 2.
Lista (2009): Sijoitus
Australian singlelista: 40.
Sveitsin singlelista: 58.
Britannian singlelista: 81.
Yhdysvaltain Billboard Hot Digital Songs: 35.
Aristide Zogbo

| Henkilötiedot |
| --- | --- | --- |
Koko nimi: Aristide Benoît Zogbo
Syntymäaika: 30. joulukuuta 1981 (ikä 43)
Syntymäpaikka: Abidjan, Norsunluurannikko
Pelipaikka: Maalivahti
Pituus: 184 cm
Seura
Seura: Maccabi Netanya 
Seurat
| Vuodet | Seura | O (M) |
| 2004-2007   2007-2009   2009- | Issia Wazi   Ittihad El-Shorta   Maccabi Netanya |     16 (0) |
Maajoukkue
| 2008- |  Norsunluurannikko | 6 (0) |
 Seurajoukkueuran tilastot kattavat vain kansalliset sarjat, päivitetty 15. heinäkuuta 2010.  Maajoukkueuran tilastot päivitetty 15. heinäkuuta 2010.
Aristide Benoît Zogbo (s. 30. joulukuuta 1981 Abidjan) on norsunluurannikkolainen jalkapalloilija, pelipaikaltaan maalivahti. Hän edustaa israelilaista Maccabi Netanyaa, jossa hän on pelannut vuodesta 2009 saakka. Zogbo on edustanut aiemmin Issia Wazia ja egyptiläistä Ittihad El-Shortaa. Issia Wazissa hän oli voittamassa Norsunluurannikon cupia vuonna 2006 ja oli myös seuraavana vuonna kilpailussa hopeaa voittaneessa joukkueessa.
Zogbo on pelannut maajoukkueessa kuusi ottelua ja oli joukkueen mukana sekä Afrikan-mestaruuskilpailuissa että MM-kisoissa 2010. Hän ei kuitenkaan pelannut turnauksissa otteluakaan.
The Halcyon

| The Halcyon |
| --- | --- |
Tyyli:  Draama
Luoja(t):  Charlotte Jones
Pääosissa:  Steven Mackintosh Olivia Williams
Alkuperämaa:   Iso-Britannia
Alkuperäiskieli:  englanti
Verkko:   ITV  Yle TV1
Esitetty:  2. tammikuuta 2017 – 20. helmikuuta 2017
Tuotantokausia:  1
Jaksoja:  8
Tuotanto
Ohjaaja(t):  Stephen Woolfenden Rob Evans Justin Hardy Philip John
Käsikirjoittaja(t):  Charlotte Jones Jack Lothian Martha Hillier Sarah Dollard
Tuotantoyhtiö(t):  Left Bank Pictures
Aiheesta muualla
IMDb
The Halcyon on brittiläinen draamasarja, joka alkoi ITV-kanavalla 2. tammikuuta 2017. Sarjan luonut Charlotte Jones. The Halcyon sijoittuu vuoteen 1940 ja Toiseen maailmansotaan. Sarjassa keskitytään Lontoossa sijaitsevaan viiden tähden hienostohotelliin. Pääosia näyttelevät Steven Mackintosh ja Olivia Williams.
Suomessa Yle TV1 alkoi esittää sarjaa 12. syyskuuta 2017. Ruotsissa sarjaa on esittänyt SVT ja Norjassa NRK.
The Halcyon lopetettiin ensimmäisen kauden jälkeen.
Rooleissa

| 0 | 1 | 2 |
| --- | --- | --- |
|  Steven Mackintosh  | … |  Richard Garland   |
|  Olivia Williams  | … |  Lady Hamilton   |
|  Alex Jennings  | … |  Lordi Hamilton   |
|  Annabelle Apsion  | … |  Lillian Hobbs   |
|  Mark Benton  | … |  Dennis Feldman   |
|  Jamie Blackley  | … |  Freddie Hamilton   |
|  Edward Bluemel  | … |  Toby Hamilton   |
|  Alex Boxall  | … |  Tom Hill   |
|  Nick Brimble  | … |  Skinner   |
|  Michael Carter  | … |  Wilfred Reynolds   |
|  Lauren Coe  | … |  Kate Loughlin   |
|  Hermione Corfield  | … |  Emma Garland   |
|  Sope Dirisu  | … |  Sonny Sullivan   |
|  Charles Edwards  | … |  Lucian D'Abberville   |
|  Kevin Eldon  | … |  George Parry   |
|  Gordon Kennedy  | … |  Robbie   |
|  Akshay Kumar  | … |  Adil Joshi   |
|  Ewan Mitchell  | … |  Billy Taylor   |
|  Nico Rogner  | … |  Max Klein   |
|  Matt Ryan  | … |  Joe O'Hara   |
|  Kara Tointon  | … |  Betsey Day   |
|  Liz White  | … |  Peggy Taylor   |
Kälin

Kälin on muun muassa seuraavien sveitsiläisten henkilöiden sukunimi:
Alfred Kälin (s. 1979), hiihtäjä
Alois Kälin (s. 1939), maasto- ja yhdistetyn hiihtäjä
Annik Kälin (s. 2000), yleisurheilun moniottelija
Marina Kälin (s. 2003), maastohiihtäjä
Nadja Kälin (s. 2001), maastohiihtäjä, Marina Kälinin sisar
Pascal Kälin (s. 1993), mäkihyppääjä
Urs Kälin (s. 1966), alppihiihtäjä
| --- | --- |
: Tällä täsmennyssivulla luetellaan henkilöitä, joilla on sama sukunimi.
Hugh Walpole

Hugh Walpole vuonna 1934.
Hugh Seymour Walpole (13. maaliskuuta 1884 – 1. kesäkuuta 1941) oli englantilainen kirjailija. Hän kirjoitti 36 romaania ja niiden lisäksi novelleja, näytelmiä ja kolmeosaiset muistelmat. Monissa hänen kirjoissaan ja tarinoissaan on yliluonnollisia elementtejä.
Walpole syntyi Uudessa-Seelannissa, ja muutti perheensä mukana Englantiin viisivuotiaana. Hän asui aikuisena Englannin järviseudulla.
Walpolen teoksista on suomennettu hänen yhdessä Agatha Christien ja Dorothy Sayersin kanssa kirjoittamansa Murha yksinoikeudella - Ruumis varjostimen takana (WSOY 1987) sekä kaksi novellia antologioissa.
Suomennettu tuotanto

Ruumis varjostimen takana (Behind the screen, 1930), teoksessa: Murha yksinoikeudella; Ruumis varjostimen takana, WSOY 1987 Sarja: Sapo 306 ISBN 951-0-14084-8
Sydämestä ja sen puutteesta, suom. Anja Haglund, runot suom. Alice Martin, teoksessa: Koiran elämää, Helsinki: WSOY 1993 ISBN 951-0-18621-X
Taikalakki (Tarnhelm), suom. Anita Puumalainen ja Sari Kallioinen, teoksessa Englantilaiset aaveet, Helsinki: WSOY 1994 ISBN 951-0-19413-1
Grapevine (Texas)

| Grapevine |
| --- | --- |
 Grapevinen kaupungintalo

 Grapevine
 Koordinaatit: 32°56′6″N, 97°5′9″W 
Valtio:  Yhdysvallat
Osavaltio:  Texas
Piirikunta:  Tarrant Dallas Denton
Pinta-ala:  
 – Kokonaispinta-ala:  92.9 km²
 – Josta vettä:  9.3 km² (9.98 %)
Korkeus:  195 m
Väkiluku (2010):  46 334
 – Väestötiheys:  503.1 as./km²
Aikavyöhyke:  UTC-6 (kesäaika UTC-5)
Motto::  Aged to Perfection
Infobox OKVirheellinen NIMI-arvo: 
Grapevine on kaupunki Texasin osavaltiossa, Yhdysvalloissa. Se on osa Dallasin/Fort Worthin suurkaupunkialuetta. Kaupungin väkiluku oli vuoden 2010 väestönlaskennassa 46 334. Grapevine kuuluu pääosin Tarrantin piirikunnassa. Pieni osa kaupungista kuuluu myös Dallasin- ja Dentonin piirikuntiin.
Kuvia kaupungista

Gaylord Texan Resort Hotel & Convention Center
Grapevinen pääkatu
Vesitorni
Ystävyyskaupungit

Krems an der Donau
Parras de la Fuente
Linlithgow
Aiheesta muualla

Kuvia tai muita tiedostoja aiheesta Grapevine (Texas) Wikimedia Commonsissa
Akaatti

Puuakaatti, käytetään joskus myös synonyyminä sammalakaatille, joka sisältää vähemmän valkoista väriä
Crazy lace akaatti, tunnetaan myös nimillä hullupitsiakaatti sekä Meksikon akaatti.
Botswanan akaatti
Akaatti on kvartsin pienikiteinen, usein geodien muodossa esiintyvä läpikuultava raidallinen kalsedonimuunnosmuoto. Akaatti on rakenteeltaan pehmeää ja huokoista. Se on väriltään usein maitomaisen valkoista, mutta toisinaan myös vihreää tai sinistä. Akaatin Mohsin kovuus on 6,5–7. Akaatti sai nimensä sisilialaisesta Achates-joesta, joka oli akaatin antiikin aikainen löytöpaikka.
Akaatti on tuliperäinen kivilaji. Akaatin raitakuviot syntyvät rytmisen kiteytymisen myötä. Raidat syntyvät, kun emäkivi kiteytyy samanaikaisesti ontelon kaasukuplien kanssa. Sen jälkeen laavan piihappoiset vesitipat ovat jäähtyneet kiven myötä, eli akaatti kasvaa seinämistä sisäänpäin. Rapautuminen aiheuttaa akaatin ulkokuorelle ja uloimpiin raitakerroksiin valkoisen kuoren. Jos akaattimanteli ei täyty kokonaan akaattimassalla, onteloon voi syntyä esimerkiksi vuorikiteitä, ametistia, savukvartsia tai kalsiittia. Kiteiden vuoraamaa onteloa kutsutaan geodiksi.
Esiintymisalueet

Akaattia esiintyy Afrikassa, Brasiliassa (Rio Grande do Sul), Egyptissä, Intiassa, Kanadan Ontariossa, Saksassa, Tšekissä, Marokossa, Ural-vuorilla Venäjällä sekä Yhdysvalloissa, kuten Oregonissa. Kuuluisat Idar-Obersteinin kaivokset Saksassa on jo louhittu loppuun. Idar-Obersteinista Brasiliaan ja Uruguayhun tulleet emigrantit löysivät tärkeät esiintymät vuonna 1827.
Esiintymisalueet > Suomen akaattiesiintymä

Suomessa Huittisten Karhiniemessä esiintyy syntyperältään maailmassa harvinaisia akaatteja: ne ovat syntyneet meteoriitin pudotessa alueelle ja sulattaessa maassa olevan kiven, sekoittuen sulaan meteoriittiin ja muodostaen akaatteja.
Botswanan akaatti

Botswanan akaattia esiintyy samannimisessä maassa. Se on ulkomuodoltaan harmaa ja vahamainen.
Tuliakaatti

Tuliakaatin tunnistaminen on erittäin vaikea tehtävä ja tulos kiistanalainen. Jotkut pitävät sitä pelkästään karneolin yhtenä muotona, mutta toiset luokittelevat sen opaaliksi. Tosiasiassa tuliakaatti ja karneoli kuuluvat molemmat kalsedoniryhmään. Joidenkin uskomuksien mukaankenen mukaan? tuliakaatilla on parantavia vaikutuksia.
Sammalakaatti

Sammalakaatti kuuluu kalsedoneihin. Yleensä nämä kivet ovat joko mustia, vihreitä, ruskeita tai sinisiä. Niitä tavataan Yhdysvalloissa, Australiassa ja Intiassa. Sammalakaatissa on haarakkaat ruskeat, harmaat tai valkoiset juovat, jotka peittävät kiven pinnan kuin sammal. Sammalkuvion akaattiin muodostaa dendriittiryhmään kuuluvat mineraalit.
Akaatti astrologiassa ja taikauskossa

Jotkut pitävät akaattia onnenkivenään, kuten myös esimerkiksi tiikerinsilmää, sitriiniä, helmiä, hunajakalsiittia ja sadronyksakaattia. Akaattia pidetään horoskoopissa vaa'an voimakivenä.
Aiheesta muualla

Mindat: Agate (englanniksi)
Wikimedia Commonsissa on kuvia tai muita tiedostoja aiheesta .
Pakolaisneuvonta

Pakolaisneuvonta ry on suomalainen kansalaisjärjestö, joka tarjoaa oikeudellista apua pakolaisille, turvapaikanhakijoille ja muille ulkomaalaisille. Pakolaisneuvonnan lakimiehet muun muassa auttavat turvapaikanhakijoita Maahanmuuttoviraston turvapaikkapuhutteluissa.
Pakolaisneuvonta saa vuosittain valtionavustuksia Sosiaali- ja terveysjärjestöjen avustuskeskukselta. Vuonna 2024 avustus oli 400 000 euroa.
Historia

Kansalaisjärjestöt ja yksityishenkilöt perustivat Pakolaisneuvonnan vuonna 1988. Perustajina oli järjestöjä, jotka ovat nykyisinkin Pakolaisneuvonnan jäseniä, muun muassa Amnesty International, Helsingin yliopiston ylioppilaskunta, Oikeuspoliittinen yhdistys Demla, Suomen Pakolaisapu, Suomen ylioppilaskuntien liitto ja Suomen Punainen Risti. Pakolaisneuvontaa oli edeltänyt pakolaisneuvontapiste, joka oli perustettu kansalaisjärjestöjen varjoulkomaalaislaki-projektin päätteeksi.
Somalien pakolaiskysymyksen aikaan Pakolaisneuvonta vastusti Moskovassa olleiden somalialaisten palauttamista kotimaahansa ja kannatti heidän ottamista Suomeen 1990. Vuonna 1993 Pakolaisneuvonta vastusti ehdotusta, että Viroa ja Venäjää pidettäisiin turvallisina maina, joihin turvapaikanhakijat olisi voitu käännyttää. Lisäksi se halusi poistaa Puolan turvallisten maiden listalta. Pakolaisneuvonta arvosteli vuonna 2008 korkeimman hallinto-oikeuden päätöstä, jonka mukaan turvapaikanhakijoita voidaan palauttaa Kreikkaan ja heidän turvapaikkahakemukset käsitellä siellä. Pakolaisneuvonnan mukaan turvapaikanhakijoiden olot Kreikassa olivat ala-arvoiset.
1990-luvulla Pakolaisneuvonnan lakimiehinä työskentelivät esimerkiksi myöhemmin oikeusministeriön demokratia- ja julkisoikeusosaston päällikkönä toiminut Johanna Suurpää ja yhdenvertaisuusvaltuutettuna toiminut Kristina Stenman.
Anaheim

| Anaheim |
| --- | --- |
 Disneyland.
 lippu:  vaakuna
 Anaheim Orangen piirikunnan kartalla.
 Anaheim
 Koordinaatit: 33°50′N, 117°55′W 
Valtio:  Yhdysvallat
Osavaltio:  Kalifornia
Piirikunta:  Orange
Väkiluku (2020):  346 824
 
 www.anaheim.net 
Infobox OKVirheellinen NIMI-arvo: 
Anaheim on kaupunki Yhdysvaltojen Kalifornian osavaltiossa Orangen piirikunnassa. Anaheimin perustivat saksalaiset siirtolaiset vuonna 1857 ja nykyisin se tunnetaan etenkin 1950-luvulla perustetusta Disneyland-huvipuistosta. Anaheimin asukasluku oli vuoden 2020 väestönlaskennan mukaan 346 824.
Maantiede

Anaheim sijaitsee noin 30 kilometriä Los Angelesin kaupungin keskustasta etelään ja 20 kilometriä Tyynenmeren rannikolta sisämaahan päin. Santa Ana -joki virtaa kaupungin kaakkoisosan halki ja idässä kohoavat Santa Ana -vuoret. Suurin osa kaupungista sijaitsee suhteellisen tasaisella alueella, mutta Santa Ana-vuorten juuren kukkuloille on rakennettu uusia asuinalueita. Hallinnollisesti Anaheim kuuluu Orangen piirikuntaan.